Le Mespris de la vie et consolation contre la mort/« Ainsi que par les prez le souci jaunissant »
# Le Mespris de la vie et consolation contre la mort/« Ainsi que par les prez le souci jaunissant »

Ainsi que par les prez le souci jaunissant Se retourne sans cesse à l'objet agreable Du bien aimé Soleil, & languit miserable La teste contre bas, quant il en est absent :

Dorenavant j'iray mon penser addressant Au salutaire objet de la mort charitable, Et moy-mesme en tout tems à moy-mesme semblable Sur le mesme sujet, je l'iray finissant

Ainsi le fer touché se tourne devers l'Ourse Et les fleuves en mer precipitant leur course : Ainsi r'endurcissant mon ame, à tout effort

J'apprendray à mourir paravant que je meure, Puisqu'heureus est celuy qui vivant d'heure en heure Paracheve sa vie, auparavant sa mort.

